# Il-Ġurnal Uffiċjali C 155/2014

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 155 |
| | |
| Edizzjoni bil-Malti | Informazzjoni u Avviżi | Volum 5723 ta' Mejju 2014 |

ISSN 1977-0987

Il-Ġurnal Uffiċjali

tal-Unjoni Ewropea

C 155

Edizzjoni bil-Malti

Informazzjoni u Avviżi

Volum 5723 ta' Mejju 2014

---

| Avviż Nru | Werrej | Paġna |
| --- | --- | --- |
| | IV   Informazzjoni |
| | INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA |
| | Il-Kummissjoni Ewropea |
| 2014/C 155/01 | Rata tal-kambju tal-euro | 1 |
| | Il-Qorti tal-Awdituri |
| 2014/C 155/02 | Rapport Speċjali Nru 3/2014 Tagħlimiet mill-iżvilupp imwettaq mill-Kummissjoni Ewropea tas-Sistema ta’ Informazzjoni ta’ Schengen tat-tieni ġenerazzjoni (SIS II) | 2 |
| | INFORMAZZJONI MILL-ISTATI MEMBRI |
| 2014/C 155/03 | Miżuri ta’ riorganizzazzjoni — Deċiżjoni dwar miżura ta’ riorganizzazzjoni fir-rigward ta’ Millburn Insurance Company Limited | 3 |

Avviż Nru

Werrej

Paġna

IV   Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

2014/C 155/01

Rata tal-kambju tal-euro

1

Il-Qorti tal-Awdituri

2014/C 155/02

Rapport Speċjali Nru 3/2014 Tagħlimiet mill-iżvilupp imwettaq mill-Kummissjoni Ewropea tas-Sistema ta’ Informazzjoni ta’ Schengen tat-tieni ġenerazzjoni (SIS II)

2

INFORMAZZJONI MILL-ISTATI MEMBRI

2014/C 155/03

Miżuri ta’ riorganizzazzjoni — Deċiżjoni dwar miżura ta’ riorganizzazzjoni fir-rigward ta’ Millburn Insurance Company Limited

3

| | V   Avviżi |
| --- | --- |
| | PROĊEDURI DWAR L-IMPLIMENTAZZJONI TAL-POLITIKA TAL-KOMPETIZZJONI |
| | Il-Kummissjoni Ewropea |
| 2014/C 155/04 | Notifika minn qabel ta’ konċentrazzjoni (Il-Każ M.7259 — Carphone Warehouse/Dixons) (
  1
  ) | 4 |
| | ATTI OĦRAJN |
| | Il-Kummissjoni Ewropea |
| 2014/C 155/05 | Pubblikazzjoni ta’ applikazzjoni skont l-Artikolu 50(2)(a) tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel | 5 |

V   Avviżi

PROĊEDURI DWAR L-IMPLIMENTAZZJONI TAL-POLITIKA TAL-KOMPETIZZJONI

Il-Kummissjoni Ewropea

2014/C 155/04

Notifika minn qabel ta’ konċentrazzjoni (Il-Każ M.7259 — Carphone Warehouse/Dixons) (
  1
  )

1

4

ATTI OĦRAJN

Il-Kummissjoni Ewropea

2014/C 155/05

Pubblikazzjoni ta’ applikazzjoni skont l-Artikolu 50(2)(a) tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel

5

| | |
| --- | --- |
| | (1)   Test b’rilevanza għaż-ŻEE |

---

(1)   Test b’rilevanza għaż-ŻEE

1

| MT | |
| --- | --- |

MT

---

IV Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

| 23.5.2014 | MT | Il-Ġurnal Uffiċjali tal-Unjoni Ewropea | C 155/1 |
| --- | --- | --- | --- |

23.5.2014

MT

Il-Ġurnal Uffiċjali tal-Unjoni Ewropea

C 155/1

---

Rata tal-kambju tal-euro (1)

It-22 ta’ Mejju 2014

2014/C 155/01

1 euro =

| | Munita | Rata tal-kambju |
| --- | --- | --- |
| USD | Dollaru Amerikan | 1,3668 |
| JPY | Yen Ġappuniż | 138,96 |
| DKK | Krona Daniża | 7,4648 |
| GBP | Lira Sterlina | 0,81040 |
| SEK | Krona Żvediża | 8,9944 |
| CHF | Frank Żvizzeru | 1,2215 |
| ISK | Krona Iżlandiża | |
| NOK | Krona Norveġiża | 8,1200 |
| BGN | Lev Bulgaru | 1,9558 |
| CZK | Krona Ċeka | 27,443 |
| HUF | Forint Ungeriż | 304,10 |
| LTL | Litas Litwan | 3,4528 |
| PLN | Zloty Pollakk | 4,1765 |
| RON | Leu Rumen | 4,4082 |
| TRY | Lira Turka | 2,8697 |
| AUD | Dollaru Awstraljan | 1,4799 |
| CAD | Dollaru Kanadiż | 1,4915 |
| HKD | Dollaru ta' Hong Kong | 10,5973 |
| NZD | Dollaru tan-New Zealand | 1,5963 |
| SGD | Dollaru tas-Singapor | 1,7119 |
| KRW | Won tal-Korea t'Isfel | 1 400,72 |
| ZAR | Rand ta' l-Afrika t'Isfel | 14,1950 |
| CNY | Yuan ren-min-bi Ċiniż | 8,5224 |
| HRK | Kuna Kroata | 7,6080 |
| IDR | Rupiah Indoneżjan | 15 756,70 |
| MYR | Ringgit Malażjan | 4,3904 |
| PHP | Peso Filippin | 59,575 |
| RUB | Rouble Russu | 46,8738 |
| THB | Baht Tajlandiż | 44,521 |
| BRL | Real Brażiljan | 3,0258 |
| MXN | Peso Messikan | 17,6734 |
| INR | Rupi Indjan | 79,9031 |

Munita

Rata tal-kambju

USD

Dollaru Amerikan

1,3668

JPY

Yen Ġappuniż

138,96

DKK

Krona Daniża

7,4648

GBP

Lira Sterlina

0,81040

SEK

Krona Żvediża

8,9944

CHF

Frank Żvizzeru

1,2215

ISK

Krona Iżlandiża

NOK

Krona Norveġiża

8,1200

BGN

Lev Bulgaru

1,9558

CZK

Krona Ċeka

27,443

HUF

Forint Ungeriż

304,10

LTL

Litas Litwan

3,4528

PLN

Zloty Pollakk

4,1765

RON

Leu Rumen

4,4082

TRY

Lira Turka

2,8697

AUD

Dollaru Awstraljan

1,4799

CAD

Dollaru Kanadiż

1,4915

HKD

Dollaru ta' Hong Kong

10,5973

NZD

Dollaru tan-New Zealand

1,5963

SGD

Dollaru tas-Singapor

1,7119

KRW

Won tal-Korea t'Isfel

1 400,72

ZAR

Rand ta' l-Afrika t'Isfel

14,1950

CNY

Yuan ren-min-bi Ċiniż

8,5224

HRK

Kuna Kroata

7,6080

IDR

Rupiah Indoneżjan

15 756,70

MYR

Ringgit Malażjan

4,3904

PHP

Peso Filippin

59,575

RUB

Rouble Russu

46,8738

THB

Baht Tajlandiż

44,521

BRL

Real Brażiljan

3,0258

MXN

Peso Messikan

17,6734

INR

Rupi Indjan

79,9031

---

(1)  Sors: rata tal-kambju ta' referenza ppubblikata mill-Bank Ċentrali Ewropew.

---

Il-Qorti tal-Awdituri

| 23.5.2014 | MT | Il-Ġurnal Uffiċjali tal-Unjoni Ewropea | C 155/2 |
| --- | --- | --- | --- |

23.5.2014

MT

Il-Ġurnal Uffiċjali tal-Unjoni Ewropea

C 155/2

---

Rapport Speċjali Nru 3/2014 “Tagħlimiet mill-iżvilupp imwettaq mill-Kummissjoni Ewropea tas-Sistema ta’ Informazzjoni ta’ Schengen tat-tieni ġenerazzjoni (SIS II)”

2014/C 155/02

Il-Qorti Ewropea tal-Awdituri b’dan tinfurmak li r-Rapport Speċjali Nru 3/2014 “Tagħlimiet mill-iżvilupp imwettaq mill-Kummissjoni Ewropea tas-Sistema ta’ Informazzjoni ta’ Schengen tat-tieni ġenerazzjoni (SIS II)” għadu kif ġie ppubblikat.

Ir-rapport jista’ jiġi kkonsultat jew imniżżel mill-websajt tal-Qorti Ewropea tal-Awdituri: http://eca.europa.eu

Verżjoni stampata tar-rapport tista’ tinkiseb mingħajr ħlas fuq talba lill-Qorti tal-Awdituri:

| Il-Qorti Ewropea tal-Awdituri |
| --- |
| Unità “Awditjar: Il-Produzzjoni tar-Rapporti” |
| 12, rue Alcide De Gasperi |
| 1615 Lussemburgu |
| LUXEMBOURG |
| Tel. +352 4398-1 |
| Posta elettronika: eca-info@eca.europa.eu |

Il-Qorti Ewropea tal-Awdituri

Unità “Awditjar: Il-Produzzjoni tar-Rapporti”

12, rue Alcide De Gasperi

1615 Lussemburgu

LUXEMBOURG

Tel. +352 4398-1

Posta elettronika: eca-info@eca.europa.eu

jew billi timla formola ta’ ordni elettronika fuq l-EU-Bookshop.

---

INFORMAZZJONI MILL-ISTATI MEMBRI

| 23.5.2014 | MT | Il-Ġurnal Uffiċjali tal-Unjoni Ewropea | C 155/3 |
| --- | --- | --- | --- |

23.5.2014

MT

Il-Ġurnal Uffiċjali tal-Unjoni Ewropea

C 155/3

---

Miżuri ta’ riorganizzazzjoni

Deċiżjoni dwar miżura ta’ riorganizzazzjoni fir-rigward ta’ Millburn Insurance Company Limited

2014/C 155/03

Pubblikazzjoni magħmula skont l-Artikolu 6 tad-Direttiva 2001/17/KE tal-Parlament Ewropew u tal-Kunsill tad-19 ta’ Marzu 2001 fuq ir-riorganizzazzjoni u l-istralċ ta’ impriżi tal-assigurazzjoni

| Impriża tal-assigurazzjoni | Millburn Insurance Company Limited
  Indirizz tal-uffiċċju rreġistrat: 32 Cornhill, London, EC3V 3BT, United Kingdom
  L-uffiċċju rreġistrat preċedenti: 37–39 Lime Street, London, EC3M 7AY, United Kingdom |
| --- | --- |
| Id-data, id-dħul fis-seħħ u n-natura tad-deċiżjoni | fid-9 ta’ Diċembru 2013, skont il-paragrafu 13 tal-Iskeda B1 tal-Att tal-Insolvenza (Insolvency Act) tal-1986, ħarġet ordni tal-qorti fir-rigward ta’ Millburn Insurance Company Limited mill-High Court of Justice, Chancery Division, Companies Court (il-kawża numru 8499 tal-2013), u Neil John Mather u Christopher Morris ġew appuntati bħala Amministraturi Konġunti. |
| Awtoritajiet kompetenti | High Court of Justice, Chancery Division, Companies Court, 7 Rolls Buildings, Fetter Lane, London, EC4A 1NL, United Kingdom
  Prudential Regulation Authority, 20 Moorgate, London, EC2R 6DA, United Kingdom
  Financial Conduct Authority, 25 The North Colonnade, Canary Wharf, London, E14 5HS, United Kingdom |
| Awtorità ta’ sorveljanza | Prudential Regulation Authority, 20 Moorgate, London, EC2R 6DA, United Kingdom
  Financial Conduct Authority, 25 The North Colonnade, Canary Wharf, London E14 5HS, United Kingdom |
| Amministraturi maħtura | Neil John Mather u Christopher Morris ta’ Begbies Traynor (Central) LLP, 32 Cornhill, London, EC3V 3BT, United Kingdom





  Posta elettronika: London@begbies-traynor.com |
| Tel. +44 2073983800 |

Impriża tal-assigurazzjoni

Millburn Insurance Company Limited

Indirizz tal-uffiċċju rreġistrat: 32 Cornhill, London, EC3V 3BT, United Kingdom

L-uffiċċju rreġistrat preċedenti: 37–39 Lime Street, London, EC3M 7AY, United Kingdom

Id-data, id-dħul fis-seħħ u n-natura tad-deċiżjoni

fid-9 ta’ Diċembru 2013, skont il-paragrafu 13 tal-Iskeda B1 tal-Att tal-Insolvenza (Insolvency Act) tal-1986, ħarġet ordni tal-qorti fir-rigward ta’ Millburn Insurance Company Limited mill-High Court of Justice, Chancery Division, Companies Court (il-kawża numru 8499 tal-2013), u Neil John Mather u Christopher Morris ġew appuntati bħala Amministraturi Konġunti.

Awtoritajiet kompetenti

High Court of Justice, Chancery Division, Companies Court, 7 Rolls Buildings, Fetter Lane, London, EC4A 1NL, United Kingdom

Prudential Regulation Authority, 20 Moorgate, London, EC2R 6DA, United Kingdom

Financial Conduct Authority, 25 The North Colonnade, Canary Wharf, London, E14 5HS, United Kingdom

Awtorità ta’ sorveljanza

Prudential Regulation Authority, 20 Moorgate, London, EC2R 6DA, United Kingdom

Financial Conduct Authority, 25 The North Colonnade, Canary Wharf, London E14 5HS, United Kingdom

Amministraturi maħtura

Neil John Mather u Christopher Morris ta’ Begbies Traynor (Central) LLP, 32 Cornhill, London, EC3V 3BT, United Kingdom

Posta elettronika: London@begbies-traynor.com

Tel. +44 2073983800

Liġi applikabbli

Dik tal-Ingilterra

Insolvency Act 1986 (l-Att tal-Insolvenza 1986)

Ir-Regolamenti tal-Assiguratur (ir-Riorganizzazzjoni u l-Istralċ) tal-2004

---

V Avviżi

PROĊEDURI DWAR L-IMPLIMENTAZZJONI TAL-POLITIKA TAL-KOMPETIZZJONI

Il-Kummissjoni Ewropea

| 23.5.2014 | MT | Il-Ġurnal Uffiċjali tal-Unjoni Ewropea | C 155/4 |
| --- | --- | --- | --- |

23.5.2014

MT

Il-Ġurnal Uffiċjali tal-Unjoni Ewropea

C 155/4

---

Notifika minn qabel ta’ konċentrazzjoni

(Il-Każ M.7259 — Carphone Warehouse/Dixons)

(Test b’rilevanza għaż-ŻEE)

2014/C 155/04

| 1. | Fis-16 ta’ Mejju 2014, il-Kummissjoni rċeviet notifika ta’ konċentrazzjoni skont l-Artikolu 4 tar-Regolament tal-Kunsill (KE) Nru 139/2004 (1) li permezz tagħha l-impriżi Carphone Warehouse plc (“Carphone”, ir-Renju Unit) u Dixons Retail plc (“Dixons”, ir-Renju Unit) jidħlu f’għaqda sħiħa skont it-tifsira tal-Artikolu 3(1)(a) tar-Regolament dwar l-Għaqdiet. |
| --- | --- |

1.

Fis-16 ta’ Mejju 2014, il-Kummissjoni rċeviet notifika ta’ konċentrazzjoni skont l-Artikolu 4 tar-Regolament tal-Kunsill (KE) Nru 139/2004 (1) li permezz tagħha l-impriżi Carphone Warehouse plc (“Carphone”, ir-Renju Unit) u Dixons Retail plc (“Dixons”, ir-Renju Unit) jidħlu f’għaqda sħiħa skont it-tifsira tal-Artikolu 3(1)(a) tar-Regolament dwar l-Għaqdiet.

| 2. | L-attivitajiet kummerċjali tal-impriżi konċernati huma:
  —   għal Carphone: bejgħ bl-imnut speċjalizzat fis-settur tat-telekomunikazzjonijiet bil-mowbajl;
  —   għal Dixons: bejgħ bl-imnut speċjalizzat multi-channel fis-settur tal-elettriku. |
| --- | --- |

2.

L-attivitajiet kummerċjali tal-impriżi konċernati huma:

—   għal Carphone: bejgħ bl-imnut speċjalizzat fis-settur tat-telekomunikazzjonijiet bil-mowbajl;

—   għal Dixons: bejgħ bl-imnut speċjalizzat multi-channel fis-settur tal-elettriku.

| 3. | Wara analiżi preliminari, il-Kummissjoni tqis li t-tranżazzjoni notifikata tista’ taqa’ fil-kamp ta’ applikazzjoni tar-Regolament dwar l-Għaqdiet. Iżda d-deċiżjoni finali dwar dan il-punt hija riżervata. |
| --- | --- |

3.

Wara analiżi preliminari, il-Kummissjoni tqis li t-tranżazzjoni notifikata tista’ taqa’ fil-kamp ta’ applikazzjoni tar-Regolament dwar l-Għaqdiet. Iżda d-deċiżjoni finali dwar dan il-punt hija riżervata.

| 4. | Il-Kummissjoni tistieden lill-partijiet terzi interessati biex iressqu l-kummenti li jista’ jkollhom dwar l-operazzjoni proposta lill-Kummissjoni.
  Il-kummenti għnadhom jaslu għand il-Kummissjoni mhux aktar tard minn għaxart ijiem wara d-data ta’ din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301), bl-e-Mail lil COMP-MERGER-REGISTRY@ec.europa.eu jew bil-posta, bin-numru ta’ referenza M.7259 — Carphone Warehouse/Dixons, f’dan l-indirizz:





  European Commission |
| --- | --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

4.

Il-Kummissjoni tistieden lill-partijiet terzi interessati biex iressqu l-kummenti li jista’ jkollhom dwar l-operazzjoni proposta lill-Kummissjoni.

Il-kummenti għnadhom jaslu għand il-Kummissjoni mhux aktar tard minn għaxart ijiem wara d-data ta’ din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301), bl-e-Mail lil COMP-MERGER-REGISTRY@ec.europa.eu jew bil-posta, bin-numru ta’ referenza M.7259 — Carphone Warehouse/Dixons, f’dan l-indirizz:

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  ĠU L 24, 29.1.2004, p. 1 (ir-“Regolament dwar l-Għaqdiet”).

---

ATTI OĦRAJN

Il-Kummissjoni Ewropea

| 23.5.2014 | MT | Il-Ġurnal Uffiċjali tal-Unjoni Ewropea | C 155/5 |
| --- | --- | --- | --- |

23.5.2014

MT

Il-Ġurnal Uffiċjali tal-Unjoni Ewropea

C 155/5

---

Pubblikazzjoni ta’ applikazzjoni skont l-Artikolu 50(2)(a) tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel

2014/C 155/05

Din il-pubblikazzjoni tikkonferixxi d-dritt għal oġġezzjoni għall-applikazzjoni skont l-Artikolu 51 tar-Regolament (UE) Nru 1151/2012 tal-Parlament Ewropew u tal-Kunsill (1).

DOKUMENT UNIKU

IR-REGOLAMENT TAL-KUNSILL (KE) Nru 510/2006

dwar il-protezzjoni tal-indikazzjonijiet ġeografiċi u d-denominazzjonijiet tal-oriġini għall-prodotti agrikoli u l-oġġetti tal-ikel
   (2)

“FINOCCHIONA”

Nru tal-KE: IT-PGI-0005-01120-27.6.2013

IĠP ( X ) DPO ( )

1.   Isem

“Finocchiona”

2.   Stat membru jew pajjiż terz

L-Italja

3.   Deskrizzjoni tal-prodott agrikolu jew tal-oġġett tal-ikel

3.1.   Tip ta’ prodott:

Klassi 1.2. Prodotti tal-laħam (imsaħħnin, immellħin, affumikati, eċċ.)

3.2.   Deskrizzjoni tal-prodott li għalih japplika l-isem fil-punt 1

Is-salami “Finocchiona” I.Ġ.P. huwa kkaratterizzat minn aroma ta’ bużbież miż-żrieragħ u/jew il-fjuri li jinsabu fit-taħlita tiegħu, u minn qatgħa ratba li għandha tendenza li titfarrak. Il-qatgħa jkollha kuluri li jvarjaw minn aħmar lewn il-laħam fil-biċċiet tad-dgħif għal abjad/abjad fir-roża fil-biċċiet tax-xaħam, li jkunu imħalltin sew flimkien mingħajr trufijiet definibbli. Fiha jistgħu jkunu jidhru ż-żrieragħ u/jew il-fjuri tal-bużbież. Ir-riħa hija tajba u kkaratterizzata minn aroma qawwija ta’ bużbież u aroma aktar ħafifa ta’ tewm; it-togħma hija friska u tajba, u mhux qarsa. Għandha l-karatteristiċi kimiċi li ġejjin: Proteini totali: mhux inqas minn 20 %; Xaħmijiet totali: mhux iżjed minn 35 %; pH: bejn 5 u 6; Attività tal-ilma: 0,92 jew inqas; Melħ: mhux iżjed minn 6 %.

Zalzett ta’ forma ċilindrika, minn barra jkun miksi bil-moffa li tiżviluppa waqt il-maturazzjoni. Il-qatgħat ivarjaw minn zgħar li jinbiegħu bil-piż ta’ 0,5 kg, għal kbar li jinbiegħu sa piż ta’ 25 kg u jitqiegħdu fis-suq sħaħ jew f’biċċiet, sfużi jew ippakkjati f’vakwu jew f’atmosfera protetta, jew bħala laħam kiesaħ magħmul f’vakwu jew f”atmosfera protetta.

3.3.   Materja prima (għall-prodotti pproċessati biss)

Fil-preparazzjoni tal-“Finocchiona” I.Ġ.P. tipikament jintużaw laħmijiet friski li ma għaddew minn ebda proċess ta’ ffriżar u li jkunu minn karkassi ta’:

| — | ħnieżer tqal imrobbija mill-inqas għal 9 xhur, sabiex jilħqu piż għoli u l-laħam tagħhom ikun tajjeb għall-produzzjoni tal-“Finocchiona” I.Ġ.P., li għandu jkollu proprjetajiet ġenetiċi speċifiċi (normalment jintużaw razez bħal Large White Italiana, Landrace Italiana u Duroc Italiana jew ċingjali tal-istess razez jew ta’ razez oħra ibridi selezzjonati bl-istess proprjetajiet ġenetiċi). B’hekk jiġu żgurati l-manutenzjoni, id-distribuzzjoni u l-kompożizzjoni kwalitattiva tax-xaħam fil-laħmijiet, il-produzzjoni ta’ karkassi klassifikati bħala tqal limitati biss għall-klassijiet ċentrali korrispondenti u piż għoli u età avvanzata tal-ħnieżer kif jaslu biex jittieħdu għall-qatla. Dawn kollha, flimkien ma’ teknika tal-għalf tal-annimali bbażata prevalentement fuq ċereali, huma rekwiżiti meħtieġa għall-maturazzjoni u għall-profil organolettiku tal-“Finocchiona”. |
| --- | --- |

—

ħnieżer tqal imrobbija mill-inqas għal 9 xhur, sabiex jilħqu piż għoli u l-laħam tagħhom ikun tajjeb għall-produzzjoni tal-“Finocchiona” I.Ġ.P., li għandu jkollu proprjetajiet ġenetiċi speċifiċi (normalment jintużaw razez bħal Large White Italiana, Landrace Italiana u Duroc Italiana jew ċingjali tal-istess razez jew ta’ razez oħra ibridi selezzjonati bl-istess proprjetajiet ġenetiċi). B’hekk jiġu żgurati l-manutenzjoni, id-distribuzzjoni u l-kompożizzjoni kwalitattiva tax-xaħam fil-laħmijiet, il-produzzjoni ta’ karkassi klassifikati bħala tqal limitati biss għall-klassijiet ċentrali korrispondenti u piż għoli u età avvanzata tal-ħnieżer kif jaslu biex jittieħdu għall-qatla. Dawn kollha, flimkien ma’ teknika tal-għalf tal-annimali bbażata prevalentement fuq ċereali, huma rekwiżiti meħtieġa għall-maturazzjoni u għall-profil organolettiku tal-“Finocchiona”.

| — | ħnieżer tar-razza Cinta Senese, mniżżla fir-Reġistru tat-tnissil, imrobbija u maqtula fit-territorju u mitmugħin skont it-tradizzjoni. |
| --- | --- |

—

ħnieżer tar-razza Cinta Senese, mniżżla fir-Reġistru tat-tnissil, imrobbija u maqtula fit-territorju u mitmugħin skont it-tradizzjoni.

3.4.   Għalf (għall-prodotti li ġejjin mill-annimali biss)

Il-porzjon tal-għalf għal ħnieżer tqal huwa ddeterminat skont il-kompożizzjoni u l-użu, huwa maqsum f’żewġ fażijiet u bbażat prinċipalment fuq prodotti sekondarji tal-produzzjoni tal-ġobon u fuq il-produzzjoni taċ-ċereali. L-għalf awtorizzat fl-ewwel fażi (sa 80 kg piż ħaj), f’konċentrazzjoni xierqa, jinkludi dak kollu li jista’ jintuża fit-tieni fażi kif ukoll dawn li ġejjin, bil-kundizzjoni li l-materja niexfa taċ-ċereali ma tkunx inqas minn 45 % tat-total: dqiq minn estratt tas-sojja; qamħirrum ippriservat; smid tal-gluten tal-qamħirrum u/jew għalf tal-glutina tal-qamħirrun; ħarrub mingħajr żerriegħa, distillaturi; lipidi li l-punt tat-tidwib tagħhom ikun iktar minn 36 °C; ħut mitħun, liżati tal-proteina; xorrox tal-butir. L-għalf awtorizzat fit-tieni fażi tat-tismin, bil-kundizzjoni li l-materja niexfa taċ-ċereali ma tkunx inqas minn 55 % tat-total, jinkludi: ċereali u ċereali minuri; qxur u prodotti oħrajn li jirriżultaw mill-ipproċessar tal-qamħ; patata mnixxfa, polpa tal-pitravi issuppressata u maħżuna, dqiq minn estratt tas-sojja; dqiq tal-ġirasol; manjoka, għasel iswed, dqiq minn estratt tal-ġewż tal-Indi, dqiq minn estratt taż-żrieragħ tal-qamħirrum, piżelli u/jew żrieragħ oħra tal-legumi; polpa niexfa maħruġa mill-pitravi; dqiq tal-ġunġlien; estratt taż-żerriegħa tal-kittien, residwi mill-qxur tat-tuffieħ u tal-lanġas, qxur tal-għeneb jew tat-tadam fosthom aġenti li jaġixxu bħala integraturi, dqiq deidratat tal-alfalfa, ħmira tal-birra u/jew ħmira tal-ġenus torula, lipidi li l-punt tat-tidwib tagħhom ikun iktar minn 40 grad ċentigrad; xorrox tal-ħalib; xorrox tal-butir. Il-ħnieżer tar-razza Cinta Senese mrobbija fi stat selvaġġ jew semiselvaġġ jirgħu u jieklu f’boskijiet u/jew territorji mikxufa miżrugħa b’essenzi tal-għalf u taċ-ċereali. Huwa permess ukoll l-użu ta’ supplementi tal-ikel għal ħnieżer li għandhom iktar minn erba’ xhur bħala parti mill-porzjon tagħhom ta’ kuljum, li ma jkunux iktar minn 3 % tal-piż ħaj tal-annimal.

3.5.   Fażijiet speċifiċi tal-produzzjoni li jridu jsiru fiż-żona ġeografika identifikata

Il-fażijiet tal-produzzjoni tal-“Finocchiona” I.Ġ.P. li għandhom isiru fiż-żona ġeografika msemmija fil-punt 4 ta’ dan id-dokument uniku huma l-ħruġ mill-fosdqar u t-tiqrim tal-qatgħat tal-laħam awtorizzati; it-tidħin; it-tagħġin, l-ippakkjar, it-tnixxif; il-maturazzjoni.

Il-laħmijiet miċ-Cinta Senese jiġu minn annimali mrobbija fit-territorju taż-żona ġeografika msemmija fil-punt 4 ta’ dan id-dokument.

3.6.   Regoli speċifiċi dwar it-tqattigħ, it-tħakkik, l-ippakkjar, eċċ.

Għat-tqegħid fis-suq tal-“Finocchiona” imqattgħa u f’pakketti, it-tqattigħ u l-ippakkjar, anke f’vakwu jew f”atmosfera protetta, għandhom isiru biss fiż-żona ta’ produzzjoni msemmija fil-punt 4, taħt is-superviżjoni tal-istruttura ta’ kontroll awtorizzata sabiex tiġi żgurata l-kwalità tal-prodott u b’mod partikolari biex ma jiġux modifikati l-karatteristiċi msemmija fil-punt 3.2.

Fil-fatt, it-taħlita ta’ dgħif u xaħam imqattgħin b’mod fin tagħmel il-qatgħa partikolarment delikata għat-tqandil u t-tqattigħ. Fil-preparazzjoni tal-prodott għat-tqattigħ jitneħħew l-imsaren u l-parti li tittiekel tiġi esposta direttament għall-ambjent ta’ barra; l-espożizzjoni għal kundizzjonijiet ambjentali mhux ikkontrollati u għal żmien mhux magħruf, tibdel il-karatteristiċi tal-prodott u tagħti lok għal ossidazzjoni, tibdil fil-kulur, telf eċċessiv ta’ umdità u tiħżin tal-konsistenza partikolari tal-qatgħa u tal-aroma qawwija tagħha. Huwa meħtieġ li l-operaturi jkunu f’kuntatt mal-prodott taħt kundizzjonijiet speċifiċi u għal żmien limitat, sabiex jiġu żgurati l-manutenzjoni u l-preżervazzjoni tal-karatteristiċi oriġinali tal-prodott.

Jekk il-prodott għat-tqattigħ jinżamm għal perjodu mhux magħruf f’kundizzjonijiet differenti minn dawk indikati, jista’ jiżviluppa karatteristiċi kontrastanti u mhux meħtieġa, bħal snuħija, tnixxif, formazzjoni ta’ moffa anormali, nefħa jew tiswied li jistgħu jiġġeneraw togħma, riħa u konsistenza differenti minn dawk tipiċi tal-prodott.

3.7.   Regoli speċifiċi dwar it-tikkettar

L-isem “Finocchiona” għandu jkun miktub b’ittri ċari, li ma jitħassrux u b’kulur li joħloq kuntrast kbir ma’ dak tat-tikketta, b’tipa ikbar minn kwalunkwe kliem ieħor li jidher fuq it-tikketta u mhux iżgħar minn 3 mm, u għandu jkollu miegħu l-kliem “Indikazzjoni Ġeografika Protetta” jew it-taqsira “I.Ġ.P.”. Fuq it-tikketta għandu dejjem ikun hemm il-logo Komunitarju tal-“I.Ġ.P.” flimkien ma’ kliem ieħor li jista’ jkun hemm skont ir-Regolament (KE) Nru 628/2008. Fuq it-tikketta jistgħu jidru wkoll indikazzjonijiet oħra li jagħmlu riferiment għal kumpanji, ismijiet, ismijiet ta’ ditti, marki privati u konsorzji, sakemm dawn ma jkollhomx għan ta’ tifħir jew ikunu maħsuba biex iqarrqu bil-konsumatur. Riferiment għal ismijiet ta’ kumpanji tat-trobbija tal-ħnieżer li minnhom jiġi l-prodott huwa awtorizzat biss fil-każ li l-materja prima tkun ġejja għal kollox mill-irziezet tagħhom.

4.   Definizzjoni fil-qosor taż-żona ġeografika

Iż-żona tal-produzzjoni tal-“Finocchiona” I.Ġ.P. tinkludi it-territorju kollu tat-Toskana minbarra l-gżejjer, li hija ż-żona fejn matul iż-żmien ġiet stabbilita l-produzzjoni ta’ dan iz-zalzett tipiku.

5.   Rabta maż-żona ġeografika

5.1.   Speċifiċità taż-żona ġeografika

It-territorju ta’ produzzjoni tal-“Finocchiona” I.Ġ.P. huwa karatterizzat minn katina ta’ muntanji li jimmarkaw l-konfini tiegħu fit-Tramuntana u fil-Lvant u minn żona wiesgħa ta’ għoljiet li fiha jinsabu vinji, boskijiet u artijiet għal mergħa ta’ bhejjem fil-miftuħ, li jispiċċaw f’pjanuri kostali fil-Punent.

Il-“mezzadria”, organizzazzjoni tal-intrapriżi agrikoli sas-snin “70 li ġiet sostitwita fil-parti kbira mill-propjetà tal-intrapriżi, ippreżervat it-trobbija tal-ħnieżer fit-territorju, tar-razza storika Cinta Senese (li sadanittant iffaċċat u għelbet il-perikolu ta” estinzjoni wkoll) u ta’ ħnieżer ta’ razzez bojod li minnhom tiġi l-materja prima pproċessata għal-laħmijiet kesħin tat-Toskana u għaddiet il-ħiliet speċjalizzati u t-teknika tal-ipproċessar artiġjanali tal-“Finocchiona”.

Il-laħmijiet, l-inbid u l-preżenza wiesgħa ta’ bużbież selvaġġ kienu fatturi ewlenin għal formazzjoni tal-gosti tal-operaturi tal-kumpanji tal-laħam, li għandhom għarfien tal-metodi ta’ produzzjoni artiġjanali u wirt ta’ tekniki u tradizzjonijiet antiki li għadhom jintużaw sal-lum fl-istabbilmenti tal-ipproċessar preżenti fit-territorju kollu.

5.2.   Speċifiċità tal-prodott

Il-karatteristika prinċipali li tagħmel il-“Finocchiona” unika u differenti minn laħmijiet oħra hija l-aroma qawwija u ċara tal-bużbież miż-żrieragħ u/jew il-fjuri li jinsabu fit-taħlita tiegħu, u minn qatgħa ratba li għandha tendenza li titfarrak. It-togħma hija friska u tajba, u mhux qarsa.

Il-qatgħa hija taħlita b’kontenut ta’ xaħam imqassam b’mod li jinkorpora l-biċċiet tal-laħam biex b’hekk tinżamm l-irtubija tal-prodott anke wara żmien twil ta’ maturità. Ix-xaħam u d-dgħif, f’biċċiet bejn medji u ħoxnin, ma fihomx trufijiet definibbli Il-qatgħa għandha kuluri li jvarjaw minn aħmar lewn il-laħam fil-biċċiet tad-dgħif għal abjad/abjad fir-roża fil-biċċiet tax-xaħam bil-possibbiltà li jidhru ż-żrieragħ u/jew il-fjuri tal-bużbież.

5.3.   Rabta kawżali bejn iż-żona ġeografika u l-kwalità jew il-karatteristiċi tal-prodott (għad-DPO) jew il-kwalità speċifika, ir-reputazzjoni jew karatteristiċi oħra tal-prodott (għall-IĠP)

Il-“Finocchiona” għandha reputazzjoni storika li tidher f’bosta dokumenti, fosthom il-“Vocabolario della lingua parlata” ta’ Rigutini u Fanfani tal-1875; l-edizzjoni tal- 1889 tal-“Vocabolario degli Accademici della Crusca” turi r-rabta bejn il-“Finocchiona” u t-territorju tat-Toskana; l-oriġini Toskana tagħha ġiet ikkonfermata minn Prof. Italo Ghinelli fl-1977. Il-“Finocchiona” huwa wieħed mil-laħmijiet kesħin l-iktar popolari fit-Toskana u tissemma regolarment fil-bulletini ta’ kull ġimgħa ta’ prodotti tal-laħam kiesaħ ippubblikati minn rivisti awtorevoli speċjalizzati u mifruxa fuq livell nazzjonali.

Il-“Finocchiona” ħadet il-karatteristiċi tagħha mir-rabtiet mal-ambjent tat-Toskana minn fejn oriġinat u mill-fattur uman li matul is-sekli stabbilixxa l-metodu ta’ preparazzjoni. L-għażla oriġinali tal-ingredjenti, prinċipalment il-bużbież, li jinsab f’ħafna riċetti tat-tisjir reġjonali u li huwa parti mill-flora endemika tat-territorju ta’ produzzjoni; il-vokazzjoni evidenti għal laħmijiet; il-personal speċjalizzat u kwalifikat b’ħiliet manwali u artiġjanali u li jaf jagħżel u jaqtal-aħjar qatgħat, jivverifika li jintlaħaq il-livell ideali ta’ omoġenizzazzjoni bejn ix-xaħam u d-dgħif u jagħraf meta l-“Finocchiona” ikollha l-konsistenza u l-irtubija ideali; dawn huma kollha fatturi li jikkontribwixxu għall-ħolqien ta’ prodott uniku li m’hawnx oħrajn bħalu u li għandu reputazzjoni qawwija. L-użu tal-inbid fit-taħlita tal-“Finocchiona”, skont il-metodu storiku ta’ produzzjoni, jenfasizza r-rabta qawwija mat-territorju, fejn l-inbejjed lokali huma magħrufa madwar id-dinja kollha. Il-produzzjoni ta’ laħmijiet ta’ kwalità mir-razza Cinta Senese tat lok għal diffużjoni ta’ intrapriżi ta’ pproċessar fir-reġjun kollu u kkaratterizzat iktar il-prodott, b’hekk ir-reputazzjoni tal-“Finocchiona” u r-rabta tagħha mat-Toskana ġiet ikkonsolidata fost il-konsumaturi.

Il-“Finocchiona” ma tistax tonqos fil-platt tipiku tal-“affettati toscani” u qasmet ukoll l-fruntieri nazzjonali billi tinsab f’ħafna pajjiżi tal-Ewropa Ċentrali u anke f’pajjiżi barra mill-komunità Ewropea.

Referenza għall-Pubblikazzjoni tal-Ispeċifikazzjoni

(Artikolu 5(7) tar-Regolament (KE) Nru 510/2006 (3))

Din l-Amministrazzjoni nediet il-proċedura nazzjonali ta’ oġġezzjoni għall-approvazzjoni tal-Indikazzjoni Ġeografika Protetta “Finocchiona” fil-Gazzetta Uffiċjali tar-Repubblika Taljana Nru. 18 tat-23.1.2012.

It-test sħiħ tal-ispeċifikazzjoni tal-prodott jinsab fuq is-sit elettroniku li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335

---

(1)  ĠU L 343, 14.12.2012, p. 1.

(2)  ĠU L 93, 31.3.2006, p.12. Sostitwit bir-Regolament (UE) Nru 1151/2012.

(3)  Ara n-nota ta’ qiegħ il-paġna 2.

---